REFERAT MØTE 27.03.2023

Medlemsmøtet 27.03.23 ble avholdt på Gjennestad Hagesenter. Det var 49 medlemmer tilstede. Det var en solskinnsdag, og med så mange tilstede i et lokale med bare vinduer ble det både varmt og trangt, men det gikk fint😊

Lars Sukke som er gartner og fagsjef på Gjennestad holdt et interessant foredrag om gode råd om planter i hage og på balkong. Mange nyttige tips og råd om stell utover vårsesongen. Det var mange spørsmål om dette temaet og Lars var da rett mann på rett sted til å svare på det.

Pause med kaffe, rundstykker og en nydelig kringle…. Mens praten gikk rundt bordet.

Vi gjennomførte trekning av dagens lodd og det var mange fine premier som Gjennestad Hagesenter sponset oss.

Etter møtet var det muligheter for hjelp av Lars og hans medhjelpere i selve butikken til de som trengte det eller bare ta en runde for å se på fristende vårblomster og tilbehør.

Referent:

Lisbeth Ødegaard